ไม่น่ารักเลย เนียนเลือกดูสินค้า พอ พนง.เผลอ หนุ่มใหญ่ต่างชาติฉกหนี (คลิป)
ภาพจาก Maii-Ly Chaiviriyawong,เจ้าของร้านอุปกรณ์มือถือ-แท็บเล็ต ภูเก็ต ออกโรงเตือน 2 ต่างชาติ ทำทีซื้อของในร้านก่อนฉกสินค้า ขณะพนักงานเผลอ ตำรวจท่องเที่ยวภูเก็ตเร่งติดตามตัว ,เมื่อช่วงค่ำวันที่ 26 พ.ค. ผู้ใช้เฟซบุ๊กชื่อ Maii-Ly Chaiviriyawong ได้โพสต์รูปภาพและคลิปจากกล้องวงจรปิดลงในกลุ่ม ขับรถแบบนี้ต้องประจานภูเก็ต พร้อมข้อความระบุว่า เค้าเตือนมาก็เยอะ ไม่คิดว่าจะเจอเอง นั่งดูกล้องพอดี เห็นแวบๆ รีบรีกล้องดูมุมหน้าร้าน ชัดเจนเลย โทรให้ไบร์ทวิ่งออกไปดู โจรแสบเดินหายไปซะแล้ว ไวเหมือนพายุ ไม่น่ารักเลย ร้านไหนเจอ 2 คนนี้ระวังนะคะ คลิปวันนี้แหละ สดๆมะกี้เลย บ่ายโมงกว่าๆ พิกัดร้านอยู่สามกอง ข้าง 7-11 รพ.กรุงเทพค่ะ ติดเจ๊สาวข้าวหมกไก่เลย ข้อมูลเพิ่มเติม 15.14 น. บัตรเครดิตออกจากประเทศเบลเยียมทั้ง 2 คนค่ะ ยิ่งหัวทองยิ่งน่ากลัว ขโมยไม่เนียนไปเรียนมาใหม่ RemaxThailandPhuket สามกอง Phuket BELGIUM,โดยในภาพนั้นพบชาวต่างชาติ 2 คน อายุประมาณ 50-60 ปี คนแรกเป็นผู้ที่หยิบเอาทรัพย์สินไป เป็นชายศีรษะโล้น สวมเสื้อเชิ้ตสีขาว ในมือถือถุงใส่สินค้า ซึ่งเลือกซื้อก่อนจะอาศัยช่วงที่พนักงานเผลอ หยิบของเพิ่มใส่ลงถุง ก่อนเดินออกจากร้านไป ส่วนเพื่อนอีกคนที่มาด้วยกัน ซึ่งเป็นชายอายุไล่เลี่ยกัน แต่ไว้ผมยาว สวมเสื้อเชิ้ตสีดำ ได้ซื้อของและจ่ายเงินตามปกติ ไม่ได้หยิบทรัพย์สินอย่างอื่นไป,ผู้สื่อข่าวได้สอบถามไปยังผู้โพสต์ ทราบชื่อคือ น.ส.นิชาภาอร ชัยวิริยะวงศ์ เจ้าของร้านรีแม็กซ์ภูเก็ต ถ.เยาวราช เล่าว่า เหตุดังกล่าวเกิดขึ้นเมื่อเวลา 15.14 น.วันที่ 26 พ.ค. โดยลูกค้าเป็นชายต่างชาติ 2 คนเข้ามาเลือกซื้อสินค้าภายในร้านตามปกติ โดยขณะนั้นมีพนักงานของร้านเป็นชาย 1 คน อยู่หน้าเคาน์เตอร์ ส่วนตนเองนั้นไม่ได้อยู่ที่ร้าน แต่ก็คอยดูกล้องวงจรปิดในร้านผ่านแอพพลิเคชั่น ซึ่งตั้งแต่ช่วงแรกก็ตั้งใจดู เนื่องจากคิดว่าเป็นลูกค้าชาวต่างชาติ เพราะมีกลุ่มลูกค้าเคยเตือนให้ระวังเพราะเคยโดนมาก่อน,โดยตนสังเกตเห็นว่าลูกค้าคนที่หัวโล้น (สวมเสื้อขาว) มีท่าทีพิรุธ หลังคิดเงินเสร็จแล้วก็หิ้วถุงสินค้าไปยืนดูของต่อ ระหว่างรอเพื่อนจ่ายเงิน ซึ่งในการซื้อสินค้าลูกค้าทั้งสองได้ใช้บัตรเครดิต 2 ใบชำระแทนเงินสด รวม 2 คน เป็นเงินประมาณ 5,365 บาท โดยทางร้านได้วางเครื่องรูดบัตรไว้ด้านหลัง ทำให้พนักงานต้องหันหลังไปรูดบัตรกับเครื่องรูดบัตร ระหว่างนั้นชายหัวโล้นได้หยิบของใส่ถุงที่คิดเงินแล้ว ก่อนจะเดินออกไปพร้อมเพื่อน,หลังจากที่เพื่อนคิดเงินเสร็จ ตนเองจึงรีบติดต่อไปยังพนักงานร้าน เพื่อแจ้งว่าลูกค้าขโมยทรัพย์สิน พนักงานของร้านจึงรีบวิ่งตามไปแต่ไม่ทัน โดยทั้ง 2 คนเดินหายไปทางชุมชนสามัคคีสามกอง ตนเองจึงให้พนักงานตรวจสอบ พบว่าทรัพย์สินที่หายไปเป็นที่วางมือถือในรถ มูลค่า 699 บาท ตรวจสอบเพิ่มเติมพบว่าลูกค้าทั้ง 2 ใช้บัตรเครดิต ซึ่งออกจากประเทศเบลเยียมรูดซื้อสินค้า จึงเชื่อว่าทั้ง 2 น่าจะเป็นชาวเบลเยียม พร้อมนำภาพดังกล่าวมาโพสต์ เพื่อเตือนร้านค้าให้ระมัดระวังและนำหลักฐานเข้าแจ้งความที่ สภ.เมืองภูเก็ต,อย่างไรก็ตาม หลังเกิดเหตุ พ.ต.ท.นฤวัต พุทธวิโร สารวัตรสถานีตำรวจท่องเที่ยว 2 ภูเก็ต กองกำกับการ 5 กองบังคับการตำรวจท่องเที่ยวได้สั่งการให้เจ้าหน้าที่ตำรวจท่องเที่ยวภูเก็ต นำโดย ร.ต.ท.อิทธิกร พชรเดช รอง.สว.ส.ทท.2 กก.5 บก.ทท.และชุดสืบสวนเข้าตรวจสอบที่ร้านดังกล่าว โดยได้พูดคุยกับพนักงานของร้าน พร้อมทั้งรวบรวมภาพถ่าย ภาพจากกล้องวงจรปิดและข้อมูลการใช้บัตรเครดิต เพื่อเป็นหลักฐานติดตามตัวชาวต่างชาติทั้ง 2 มาสอบสวนข้อเท็จจริงต่อไป.
เจ้าของร้านอุปกรณ์มือถือ-แท็บเล็ต ภูเก็ต ออกโรงเตือน 2 ต่างชาติ ทำทีซื้อของในร้านก่อนฉกสินค้า ขณะพนักงานเผลอ ตำรวจท่องเที่ยวภูเก็ตเร่งติดตามตัว 
ขโมยของ,ภูเก็ต,ต่างชาติ,วงจรปิด,ลักทรัพย์